Струганик је током Другог светског рата у Југославији (1941—1945) и грађанског рата који се водио међу Србима (1941—1946) био поприште неких битних догађаја у историји обеју ових упоредо вођених сукоба. Првенствено је то било као место сусрета генерала Драгољуба Михаиловића и Јосипа Броза Тита, двојице вођа двају највећих покрета отпора у рату у Југославији, али касније и као место епизоде између Немаца и равногорских четника током „операције Михаиловић” у покушају да се генерал Михаиловић зароби, а све када је ухваћен Александар Мишић, значајна личност ЈВуО-а. Само село и његови мештани такође су учествовали у грађанском рату, и на једној и на другој страни.